Ալվարդ Պետրոսեան

Ալվարդ Պետրոսեան (), հայ գրող, արձակագիր, հրապարակախօս, հասարակական-քաղաքական գործիչ։ Հայաստանի մշակոյթի վաստակաւոր գործիչ, Հայաստանի Հանրապետութեան Պատուոյ շքանշանակիր, ՀՅ Դաշնակցութեան անդամ։

 Կեանք եւ գործունէութիւն 
Ծնած է Երեւան: Շիրվանզադէի անուան դպրոցը աւարտելէ ետք, 1968-ին աւարտած է Երեւանի պետական համալսարանի բանասիրական բաժանմունքը:

1969-էն 1975-ին աշխատած է Պատկերասփիւռի եւ ձայնասփիւռի պետական կոմիտէին մէջ իբրեւ խմբագիր:

1975-էն 1979-ին աշխատած է «Հայաստանի աշխատաւորուհի» ամսագիրին մէջ:

1978-էն Խորհրդային Միութեան գրողներու միութեան անդամ էր:

1980-էն 1981-ին  աշխատած է Սփիւռքահայութեան հետ մշակութային կապի կոմիտէին մէջ:

1982-էն 1990-ին` «Սովետական գրականութիւն» («Նորք») գրական-գեղարուեստական ամսագիրի գլխաւոր խմբագիրի տեղակալ:

1990-էն 1994-ին` «Առագաստ» շաբաթաթերթի գլխաւոր խմբագիր:

2007-էն Հայաստանի Հանրապետութեան մշակոյթի վաստակաւոր գործիչ է։

Բացի իր գրական երկերէն՝ պատմուածքներ, քերթուածներ, փորձագրութիւններ, թատրերգութիւններ, որոնք ամփոփուած են 8 հատորներու մէջ, ունի նաեւ բազմատասնեակ հրապարագրական գրութիւններ ցրուած հայ մամուլի էջերուն վրայ։

Պետրոսեան վարած է նաեւ հասարակական եւ քաղաքական բուռն գործունէութիւն։ Անդամ էր Հ.Յ.Դաշնակցութեան ընդյատակեայ շրջանէն սկսեալ։ 1994-էն 1998 վարած է Հայ օգնութեան միութեան Հայաստանի շրջանային վարչութեան ատենապետութիւնը, իսկ 1998-ին ընտրուած է ՀՕՄ Կեդրոնական վարչութեան անդամ։

ՀՀ Ազգային Ժողովի պատգամաւոր էր 1999-էն 2012, Հ.Յ.Դաշնակցութեան ընտրացուցակով, եւ մաս կազմած է Ազգային ժողովի սոցիալական, առողջապահութեան և բնութեան պահպանութեան հարցերու մշտական յանձնաժողովին, ինչպէս նաեւ Մարդու իրաւունքներու պաշտպանութեան և հանրային հարցերու մշտական յանձնաժողովին։

 Ծանօթագրութիւններ 

Ստորոգութիւն:Հայ գրողներ
Ստորոգութիւն:Հայ արձակագիրներ
Ստորոգութիւն:Հայ հրապարակախօսներ
Ստորոգութիւն:Հայ քաղաքական գործիչներ
Ստորոգութիւն:Հայ հասարակական գործիչներ
Ստորոգութիւն:Հայ բանասէրներ
Ստորոգութիւն:Գրողներ այբբենական կարգով